*****

ΚΑΝΟΝΙΣΜΟΣ (ΕΟΚ) αριθ. 852/85 ΤΗΣ ΕΠΙΤΡΟΠΗΣ

της 29ης Μαρτίου 1985

που τροποποιεί τον κανονισμό (ΕΟΚ) αριθ. 2742/82 περί των προστατευτικών μέτρων που εφαρμόζονται στις εισαγωγές σταφίδων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως της αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 746/85 (2), και ιδίως το άρθρο 14 παράγραφος 2,

τον κανονισμό αριθ. 129 του Συμβουλίου περί της αξίας της λογιστικής μονάδας και των τιμών συναλλάγματος που εφαρμόζονται για τους σκοπούς της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (4), και ιδίως το άρθρο 3,

Εκτιμώντας:

ότι το άρθρο 2 παράγραφος 3 του κανονισμού (ΕΟΚ) αριθ. 2742/82 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 614/85 (6), αναφέρει ότι η ελάχιστη τιμή και η εξισωτική εισφορά πρέπει μετά από τη μετατροπή τους σε εθνικό νόμισμα να πολλαπλασιάζονται με ένα συντελεστή·

ότι ο πολλαπλασιασμός αυτός γίνεται για να διασφαλιστεί ότι η ελάχιστη τιμή, εκφραζόμενη σε εθνικά νομίσματα, δεν προκαλεί διαταραχές του εμπορίου·

ότι ο συντελεστής μετατροπής της ελληνικής δραχμής και της ιταλικής λίρας άλλαξε·

ότι το γεγονός αυτό μπορεί να οδηγήσει σε διαταραχές του εμπορίου· ότι, προκειμένου να αποφευχθεί αυτός ο κίνδυνος, πρέπει να προσαρμοσθεί ο συντελεστής που ισχύει για τη ελληνική δραχμή και την ιταλική λίρα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο συντελεστής για την ελληνική δραχμή και την ιταλική λίρα που αναφέρεται στο άρθρο 2 παράγραφος 3 του κανονισμού (ΕΟΚ) αριθ. 2742/82 αντικαθίσταται με:

- 1,098 για την ελληνική δραχμή,

- 1,032 για την ιταλική λίρα.

Άρθρο 2

1. Οι τροποποιημένοι συντελεστές που αναφέρονται στο άρθρο 1 δεν εφαρμόζονται για τα προϊόντα για τα οποία αποδεικνύεται ότι εγκατέλειψαν τη χώρα του προμηθευτή πριν από την 1η Απριλίου 1985.

2. Τα εν λόγω μέρη παρέχουν την απόδειξη, η οποία γίνεται αποδεκτή από τις αρμόδιες αρχές, ότι έχουν πληρωθεί οι όροι που αναφέρονται στην παράγραφο 1.

Ωστόσο, μπορούν να θεωρήσουν ότι τα προϊόντα έχουν εγκαταλείψει τη χώρα του προμηθευτή πριν από τις την 1η Απριλίου 1985, όταν υποβάλλεται ένα από τα κατωτέρω έγγραφα:

- στην περίπτωση θαλάσσιας ή ποτάμιας μεταφοράς, τη φορτωτική από την οποία προκύπτει ότι η φόρτωση έλαβε χώρα πριν από την ημέρα αυτή,

- στην περίπτωση σιδηροδρομικής μεταφοράς, τη φορτωτική η οποία έγινε αποδεκτή από τις υπηρεσίες σιδηροδρόμων της χώρας αποστολής πριν από την ημέρα αυτή,

- στην περίπτωση οδικής μεταφοράς, το δελτίο TIR που ανέλαβε το τελωνείο αναχωρήσεως πριν από την ημέρα αυτή,

- στην περίπτωση μεταφοράς με αεροπλάνο, την αεροπορική φορτωτική από την οποία προκύπτει ότι η αεροπορική εταιρεία παρέλαβε τα προϊόντα πριν από την ημέρα αυτή.

3. Οι διατάξεις των παραγράφων 1 και 2 εφαρμόζονται μόνο στην περίπτωση που η δήλωση σε ελεύθερη κυκλοφορία έγινε αποδεκτή από τις αρμόδιες τελωνειακές αρχές πριν από την 1η Ιουλίου 1985.

Άρθρο 3

Ο παρών κανονισμός αρχίζει να ισχύει την 1η Απριλίου 1985.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαρτίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 73 της 21. 3. 1977, σ. 1.

(2) ΕΕ αριθ. L 81 της 23. 3. 1985, σ. 10.

(3) ΕΕ αριθ. 106 της 30. 10. 1962, σ. 2553/62.

(4) ΕΕ αριθ. L 263 της 19. 9. 1973, σ. 1.

(5) ΕΕ αριθ. L 290 της 14. 10. 1982, σ. 28.

(6) ΕΕ αριθ. L 69 της 9. 3. 1985, σ. 30.